**Farské oznamy**

**Zoslanie Ducha Svätého - rok C (8. 6. 2025)**

|  |  |  |
| --- | --- | --- |
| Pondelok | Preblahoslavenej Panny Márie, Matky Cirkvi | 17.30 |
| Utorok |  | 7.00 |
| Streda | Sv. Barnabáša, apoštola | 17.30 |
| Štvrtok | Nášho Pána Ježiša Krista, Najvyššieho a večného kňaza | 7.00 |
| Piatok | Sv. Antona Paduánskeho, kňaza a učiteľa Cirkvi | 7.00 |
| Sobota |  | 18.00 Oblazov |
| Nedeľa | 11. nedeľa –Najsvätejšej Trojice, slávnosť | 8.00 a 10.30 |

Slávnosťou Ducha Svätého sa končí Veľkonočné obdobie a začína obdobie cez rok.

V piatok o 17.00 v kostole na Vlčincoch prijme Andrej Decký, ktorý má korene v Kotešovej a viacerí poznáte jeho mamu diakonskú vysviacku. Odporúčam ho do našich modlitieb.

V zbierke na katolícke masmédiá ste darovali 602eur . Nech Pán odmení vašu štedrosť . Na budúcu nedeľu budeme mať zbierku na rekonštrukciu nášho kostola.

V nedeľu 29.6. v spolupráci s obecným úradom, poľovníckym združením, dobrovoľným hasičským zborom a inými dobrovoľníkmi vás srdečne pozývam na VI. ročník Stretnutia priateľov Valchovej. Začneme sv. omšou o 11.00 hod., hlavným celebrantom bude miestny farár. Po sv. omši si bude možné zakúpiť občerstvenie a priateľsky si posedieť. Starších ľudí, ktorí nevládzu prejsť a chceli by ísť spolu s nami vyvezieme autami. Prosím, aby ste sa zapísali v sakristii, aby sme vedeli koľko vás bude a ako sa máme pripraviť. Odchádzali by sme z parkoviska pri kostole o 10.00 hod. Ak bude dobré počasie sv.omša o 10.30 nebude.

Sv. omše v týždni budú bývať v dome nádeje na dolnom cintoríne. V nedeľu budú sv. omše v kostole. V pondelok je alfa pre dospelých.

Chcem sa srdečne poďakovať mužom, ktorí sa zúčastnili počas týždňa na brigáde. Zvlášť chcem poďakovať p. Františkovi Kováčikovi, ktorý ako dôchodca nám chodí doobeda pomáhať skoro každý deň alebo keď potrebujeme. Vymenili sme dvere na sakristii a chóre a namaľovali sme celú vežu. Od pondelka začnú dávať dole časť lešenia z veže, aby sme dokončili strechu a murári pokračujú na lodi. Ďakujem za vašu doterajšiu ochotu páni. Nech vám to Pán odmení.

Od nedele 15.6. – 21.6. prebieha hudobný festival. Jeho otvárací koncert bude 15.6. o 18.00 v Kotešovej v kaštieli na nádvorí. Vstupenky si bude možné zakúpiť pri vstupe.

Ďakujem za vaše modlitby, upratovanie i v dome nádeje, kvetinovú výzdobu,finančnú podporu našej farnosti i za každý druh pomoci a na budúci týždeň prosím o upratovanie skupinu č. 10. Želám vám peknú nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie.

Vzadu na stolíku si môžete kúpiť časopis Ostaňte v mojej láske za 2,5 eur, Naša žilinská diecéza za 1,5 eur, kde sú predstavení naši novokňazi. Od 2.8. – 9.8. 2025 vás pozývam na farskú púť do Medžugoria. Prihlášky si môžete zobrať v sakristii.

Chcel by som vás pekne poprosiť o trpezlivosť a zhovievavosť ak vám zaprášime vaše hroby alebo spôsobíme nejaký neporiadok počas rekonštrukcie kostola. Nevieme tomu asi úplne zabrániť. Ak by nedostatky boli veľké, prosím, aby ste mi to nahlásili, budeme sa to snažiť riešiť k vzájomnej spokojnosti.